বগুড়া সংবাদ ডট কম (দুপচাঁচিয়া প্রতিনিধি আবু রায়হান) : জাতির পিতা বঙ্গবন্ধু শেখ মুজিবুর রহমান জাতীয় গোল্ডকাপ ফুটবল টুর্ণামেন্ট (অনুর্ধ্ব-১৭) শুক্রবার বিকেলে দুপচাঁচিয়া উপজেলা প্রশাসনের ও উপজেলা ক্রীড়া সংস্থার আয়োজনে দুপচাঁচিয়া পাইলট উচ্চ বিদ্যালয় মাঠে উদ্বোধন করা হয়েছে। এ র্টুণামেন্টের উদ্বোধন করেন উপজেলা নির্বাহী কর্মকর্তা ও উপজেলা ক্রীড়া সংস্থার আহবায়ক এসএম জাকির হোসেন। এসময় উপস্থিত ছিলেন উপজেলা আ’লীগের সভাপতি আলহাজ্ব মিজানুর রহমান খান সেলিম, জেলা পরিষদের সদস্য আবু সাঈদ ফকির, তালোড়া পৌর মেয়র আমিরুল ইসলাম বকুল, উপজেলা মাধ্যমিক শিক্ষা কর্মকর্তা মোতাহার হোসেন, মুক্তিযোদ্ধা সুজ্জাত আলী, থানার প্রতিনিধি এসআই আব্দুর রহিম, ইউপি চেয়ারম্যান শাহ মো. আব্দুল খালেক, আলহাজ্ব শাহজাহান আলী, আলহাজ্ব মেহেরুল ইসলাম, তোজাম্মেল হোসেন তোজাম, পৌর কাউন্সিলর এবিএম জহুরুল ইসলাম খান মিলন, উপজেলা আ’লীগের সাংগঠনিক সম্পাদক এনামুল হক রানা, তথ্য ও গবেষণা বিষয়ক সম্পাদক এম, সরওয়ার খান, দুপচাঁচিয়া পৌর আ’লীগের সাধারণ সম্পাদক আমিনুর রহমান মহলদার, উপজেলা প্রেসক্লাবের সভাপতি আবু আব্দুল্লাহ প্রিন্স, সাধারণ সম্পাদক আখতারুজ্জান তুহিন, প্রধান শিক্ষক(ভারপ্রাপ্ত) আনিছুল ইসলাম লিটন, উপজেলা যুবলীগের সাবেক সভাপতি শাহীদুর রহমান কয়েন, উপজেলা ছাত্রলীগের সভাপতি এসএম আসলাম, সাধারণ সম্পাদক শাকিল খান, উপজেলা ক্রীড়া সংস্থার সদস্য মাহমুদুল হক শিপন প্রমুখ। উদ্বোধনী খেলায় চামরুল ইউনিয়ন পরিষদ ১-০ গোলে তালোড়া পৌরসভাকে এবং দুপচাঁচিয়া সদর ইউনিয়ন টাইব্রেকারে ৪-৩ গোলে তালোড়া ইউনিয়ন পরিষদকে পরাজিত করে। খেলা পরিচালনা করেন সাজ্জাদ হোসেন। তাকে সহযোগিতা করেন আরিফ মন্ডল ও এমএক আলম। চতুর্থ রেফারীর দায়িত্ব পালন করেন এশারত হোসেন। খেলায় ধারাভাষ্য প্রদান করেন রফিকুল ইসলাম। শনিবার বিকাল ৩টায় গোবিন্দপুর ইউনিয়ন বনাম জিয়ানগর ইউনিয়ন এবং বিকেল সাড়ে ৪টায় দুপচাঁচিয়া পৌরসভা বনাম গুনাহার ইউনিয়নের পরিষদের মধ্যে খেলা অনুষ্ঠিত হবে।